沙暖睡鸳鸯上一句:泥融飞燕子。
作品原文:
绝句二首_
杜甫
迟日江山丽,春风花草香。
泥融飞燕子,沙暖睡鸳鸯。
江碧鸟逾白,山青花欲燃。
今春看又过,何日是归年。
译文
江山沐浴着春光,多么秀丽,春风送来花草的芳香。
燕子衔着湿泥忙筑巢,暖和的沙子上睡着成双成对的鸳鸯。
鉴赏
迟日江山丽,春风花草香。泥融飞燕于,沙暖睡鸳鸯。
(此章言春景可乐。摹写春景,极其工秀,而出语浑成,妙入化工矣。丽字、香字,眼在句底。融字、暖字,眼在句腰。)
杨慎谓绝句者,一句一绝,起于《四时咏》“春水满四泽,夏云多奇峰,秋月扬明辉,冬岭秀孤松”,是也。今按:此诗一章而四时皆备。又吴筠诗云:“山际见来烟,竹中窥落日,鸟向檐上飞,云从窗里出。”是一时而四景皆列。杜诗“迟日江山丽,春风花草香”四句似之。王半山诗:“日净山如染,风暄草欲薰,梅残数点雪,麦涨一溪云。”又从此诗脱胎耳。
罗大经《鹤林玉露》云:杜诗“迟日江山丽”四句,或谓此与儿童之属对何异。余曰:不。上二句,见两间无非生意。下二句,见万物奠不适情。于此而涵泳之,体认之,岂不足以感发吾心之真乐呼。大抵古人好诗,在人如何看,在人把做如何用,如“水流心不竞,云在意俱迟”,又“野色更无山隔断,天光直与水相通”,“乐意相关禽对语,生香不断树交花”等句,只把做景物看亦可,把做道理看,其中亦尽有可玩索处。大抵看诗,要胸次玲珑活络。
此诗皆对语,似律诗中幅,何以见起承转阖?曰:江山丽而花草生香,从气化说向物情,此即一起一承也。下从花草说到飞禽,便是转折处,而鸳燕却与江山相应,此又是收阖法也。范元实《诗眼》曾细辨之。
作者介绍